Ungdommen støtter de streikende

Helgen 14. -16 oktober var 34 av EL og IT Forbundets medlemmer samlet på Sørmarka. Ungdommen støtter enstemmig de streikende i konflikten mellom KS og EL og IT Forbundet.

Bakgrunnen for streiken er at KS ønsker å endre avspaseringsfaktoren etter endt vakt. Endringen vil i snitt bety 10 avspaseringsdager mindre i året. Vi er enig med Arbeidstilsynet i at denne typen vakt er av en slik belastning, at avkortning i avspasering ikke er forsvarlig.

Skal ungdom i fremtiden velge disse yrkene, må vi vite at arbeidsgiveren tar vår sikkerhet på alvor. Vi skjønner godt at det er streik når det går på helsa løs.

EL og IT Ungdommen, 15.10.2016